La regidora de Comerç, Rosa Coca, es reuneix amb les entitats comercials per a marcar les línies de treball del nou any
2025-07-24

De forma virtual i amb un full de ruta que servirà de guia per a l’activitat de 2021, la regidora de Comerç de l’Ajuntament de Burjassot, Rosa Coca, s’ha reunit amb les cinc associacions del municipi relacionades amb el comerç i l’hostaleria.

En contacte constant i directe amb totes elles, amb CODEMER, AHORA Burjassot, Avalar-te, Empresaris de Burjassot i l’Associació de Comerç i Serveis, en aquesta ocasió la reunió s’ha realitzat amb la participació dels representants de cadascuna de les entitats nomenades, juntament amb els tècnics de CEMEF, que formen part de l’àrea de Promoció Econòmica.

En la reunió s’ha abordat un possible calendari d’activitats per a desenvolupar al llarg de tot el 2021 per a dinamitzar el comerç local i de proximitat de Burjassot, marcant les línies de treball a partir de les quals es desenvoluparan els diferents projectes plantejats, tenint sempre en compte la situació sanitària a cada moment.